കുന്ദമംഗലം അര്ബന് സഹകരണ സൊസൈറ്റിയിലെ കോടികളുടെ വെട്ടിപ്പ്: അന്വേഷണ റിപ്പോര്ട്ട് വന്നിട്ടും നടപടിയില്ല സ്വന്തം ലേഖകന് കുന്ദമംഗലം: കോടികളുടെ വെട്ടിപ്പ് നടന്ന കുന്ദമംഗലം അര്ബന് കോഓപറേറ്റിവ് സൊസൈറ്റിയില് അന്വേഷണ റിപ്പോര്ട്ട് വന്ന് മാസങ്ങളായിട്ടും നടപടിയില്ല. 600 നിക്ഷേപകരുടെ ഏഴു കോടി രൂപ എന്തായെന്നതില് ഒരു വിവരവുമില്ല. പലിശയും മുതലും ഇല്ലാതായി നിക്ഷേപകര് പരാതിപ്പെട്ടതിനെ തുടര്ന്നാണ് സഹകരണ വകുപ്പ് അന്വേഷണം നടത്തിയത്. 2002ല് തുടങ്ങിയ സൊസൈറ്റി അന്ന് മുതല് ഭരണം നടത്തുന്നത് യു.ഡി.എഫ് ആണ്. തുടക്കത്തില് നല്ല നിലയില് പോയിരുന്ന സംഘത്തില് 2008 ല് പ്രതിസന്ധി തുടങ്ങിയെങ്കിലും പുറംലോകം അറിഞ്ഞില്ല. സൊസൈറ്റി കുത്തഴിഞ്ഞതിനെ തുടര്ന്ന് സ്ഥാപന നടത്തിപ്പുകാര് തന്നെ പണം തട്ടിയെടുക്കുന്നതില് എത്തുകയായിരുന്നെന്ന് നിക്ഷേപകര് പറയുന്നു. മൂന്നരക്കോടി യാണ് ഇവിടെ നിന്ന് വായ്പയായി നല്കിയിട്ടുള്ളത്. നിക്ഷേപമായി സ്വീകരിച്ച ഏഴു കോടിയില് മൂന്നരക്കോടി കഴിഞ്ഞാല് ബാക്കിയുള്ള മൂന്നര കോടി രൂപ 2018 ആയപ്പോഴേക്കും എവിടെപ്പോയി എന്നറിയാത്ത അവസ്ഥയിലായി. രണ്ട് നിക്ഷേപകര് സൊസൈറ്റി സെക്രട്ടറിക്കും ഭരണസമിതിക്കുമെതിരെ കുന്ദമംഗലം െപാലീസില് നല്കിയ പരാതിയില് അന്വേഷണം നടക്കുന്നുണ്ട്. അതിനിടെ സൊസൈറ്റിയിലെ അറ്റന്ഡര് ഒന്നേകാല് കോടി രൂപ തട്ടിയതായി സെക്രട്ടറിയും പ്രസിഡന്റും പൊലീസില് പരാതി നല്കുകയും ചെയ്തു. ഇവരെ പിരിച്ചുവിടുകയും ചെയ്തു. അറ്റാന്ഡറായി ജോലി ചെയ്തിരുന്ന സ്ത്രീയെ ഈ കേസില് കുന്ദമംഗലം പൊലീസ് അറസ്റ്റ് ചെയ്യുകയും ജാമ്യത്തില് വിടുകയും ചെയ്തു. നിക്ഷേപകര് ഒത്തുചേര്ന്ന് രൂപവത്കരിച്ച കര്മസമിതി നേതൃത്വത്തില് വായ്പ എടുത്തവരുടെ പട്ടിക സംഘടിപ്പിച്ച് 17.83 ലക്ഷം രൂപ സൊസൈറ്റിയില് തിരിച്ചടപ്പിച്ചു.ഇതില് നിന്ന് 48 പേര്ക്കായി അവരുടെ നിക്ഷേപത്തിന്െറ തോതനുസരിച്ച് തിരിച്ചു നല്കാമെന്ന് സംഘം ഭരണസമിതി ഉറപ്പ് നല്കിയിരുന്നു.ഇതു പ്രകാരം ചെക്കും നല്കി.എന്നാല് പണം പിന്വലിക്കാനാവുന്നതിന്െറ തലേ ദിവസം രണ്ട് ചെക്ക് ബുക്കുകള് നഷ്ടപ്പെട്ടെന്ന് സെക്രട്ടറി പൊലീസില് പരാതി നല്കി അക്കൗണ്ട് മരവിപ്പിച്ച് വഞ്ചിക്കുകയാണ് ചെയ്തതെന്ന് ആക്ഷന് കമ്മിറ്റി കണ്വീനര് കോട്ടിയേരി അബ്ദുല് ഖാദര് മാസ്റ്റര് പറയുന്നു. വര്ഷന്തോ റുമുള്ള ഓഡിറ്റില് സംഘം ലാഭത്തിലാണെന്ന് കൃത്രിമമായി രേഖപ്പെടുത്തുന്നത് ഇവിടെ പതിവായിരുന്നേത്ര. പാപ്പരായ സംഘത്തില് ഏറ്റവും ഒടുവില് നടന്ന ഓഡിറ്റിലും ലാഭമാണെന്നാണ് രേഖപ്പെടുത്തിയിട്ടുള്ളത്. സഹകരണ വകുപ്പില് നല്കിയ പരാതിയില് ജോ.രജിസ്ട്രാര് നടത്തിയ അന്വേഷണത്തെ തുടര്ന്നുള്ള റിപ്പോര്ട്ടില് ഞെട്ടിക്കുന്ന വിവരങ്ങളാണുള്ളത്. ജില്ല കലക്ടറുടെ നിര്ദേശപ്രകാരം തുടരന്വേഷണത്തിനായി ജോ. രജിസ്ട്രാര് സംസ്ഥാന സഹകരണ വിജിലന്സ് വിഭാഗത്തിന് റിപ്പോര്ട്ട് കൈമാറിയതായാണ് അറിയുന്നത്.